
ที่ มท ๐๘๑๖.3/ว                                                          กรมส่งเสริมการปกครองท้องถิ่น
                                                                                ถนนนครราชสีมา เขตดุสิต กทม. ๑๐3๐๐

          มีนาคม 2569
เรื่อง  เชิญชวนลูกเสือ เนตรนารี และนักเรียน สมัครสมาชิกระบบบันทึกความดี ScoutDD “ทำดี ทำได้ ทำทันที”
เรียน  ผู้ว่าราชการจังหวัด ทุกจังหวัด
สิ่งที่ส่งมาด้วย  สำเนาหนังสือสำนักงานลูกเสือแห่งชาติ ด่วนที่สุด ที่ ศธ 5402/1315 
	ลงวันที่ 25 กุมภาพันธ์ 2569	จำนวน 1 ฉบับ
		ด้วยกรมส่งเสริมการปกครองท้องถิ่นได้รับแจ้งจากสำนักงานลูกเสือแห่งชาติว่า ได้พัฒนาระบบบันทึกความดี ScoutDD “ทำดี ทำได้ ทำทันที” เพื่อเป็นกลไกเชิงนโยบายในการส่งเสริม ปลูกฝัง และต่อยอดการทำความดีของลูกเสือ เนตรนารี และนักเรียนให้เกิดเป็นรูปธรรม สามารถตรวจสอบ ติดตาม และสะท้อนผล
การปฏิบัติด้านคุณธรรม จริยธรรม จิตอาสา และความรับผิดชอบต่อสังคม ผ่านระบบดิจิทัลที่มีความทันสมัย สอดคล้องกับบริบทสังคมและการเรียนรู้ในศตวรรษที่ 21 โดยระบบดังกล่าวได้พัฒนาให้สามารถเข้าใช้งานได้สะดวก รวดเร็ว และหลากหลายช่องทาง ทั้งในรูปแบบ Line และแอปพลิเคชัน ซึ่งสามารถดาวน์โหลดได้ทาง App Store สำหรับระบบปฏิบัติการ iOS และทาง Play Store สำหรับระบบปฏิบัติการ Android
  		กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินงานตามนโยบายดังกล่าวเกิดผลอย่างเป็นรูปธรรมในวงกว้าง ขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาประชาสัมพันธ์เชิญชวนให้ลูกเสือ เนตรนารี และนักเรียน สมัครและเข้าใช้งานระบบบันทึกความดี ScoutDD “ทำดี ทำได้ ทำทันที” ผ่านช่องทางแอปพลิเคชัน ScoutDD ภายในวันอังคารที่ 31 มีนาคม 2569 รายละเอียด
ปรากฏตาม QR Code ท้ายหนังสือนี้	
 	จึงเรียนมาเพื่อโปรดพิจารณา 

	ขอแสดงความนับถือ


                                                        

				             อธิบดีกรมส่งเสริมการปกครองท้องถิ่น


กองส่งเสริมและพัฒนาการจัดการศึกษาท้องถิ่นรอง อสถ. ...........................
ผอ.กศ. ................................
ผอ.กง.สศ. ...........................
หน.ฝ. ..................................
จนท. ...................................

กลุ่มงานส่งเสริมการจัดการศึกษาท้องถิ่น
โทรศัพท์ ๐ ๒๒๔๑ ๙๐๐๐ ต่อ ๕๓13
ไปรษณีย์อิเล็กทรอนิกส์ saraban@dla.go.th	                                                                          
ผู้ประสานงาน นางสาวสุกัญญา ประสงค์ศรี โทร. 097 265 5326                          

                      สิ่งที่ส่งมาด้วย         

                        https://bit.ly/4u8yh2s                                 

